Dani Alves oo weerar ku qaaday garsoorka Spain kaddib guushii ay Real Madrid ka gaartay Athletic Bilbao – Gool FM\n(Spain) 06 Luulyo 2020. Daafacii hore ee kooxda Barcelona ee Dani Alves ayaa qeyb ka soo noqday dadka dhaleeceeya garsoorka Spain, kaddib guushii ay Real Madrid shalay ka gaartay naadiga Athletic Bilbao.\nReal Madrid ayaa saddexda dhibcood kaga soo qaadatay Athletic Bilbao garoonka San Mames oo ay ku booqatay, kaddib markii ay kaga soo adkaatay 0-1, kulan qeyb ka ahaa horyaalka La Liga ee dalka Spain.\nHaddaba guushan ay gaartay Real Madrid ayaa waxay kaga dhigan tahay inay taalbo horey ugu qaaday ku guuleysiga horyaalka La Liga ee dalka Spain xilli ciyaareedkan, maadaama ay 4 dhibcood nadiif ah ka sareyso Barcelona, waxayna u baahan tahay inay ka hesho kaliya 8 dhibcood ka mid ah 12 dhibcood oo ay heli karto.\nSi kastaba ha noqotee daafaca reer Brazil oo guulo waa weyn la soo gaaray kooxda Barcelona 10-kii sano ee la soo dhaafay, ayaa wuxuu sharaxay in habka kaliya ee lagu garaaci karo Real Madrid ay tahay in la sameeyo dadaal dheeri ah sidii caadiga aheyd, sababa la xiriira in garsoorka uu xilli kasta garab taagan yahay, sida uu hadalka u dhigay.\nDani Alves ayaa faalo ka bixiyay sawir uu soo dhigay boggiisa rasmiga ah ee Twitter-ka kaasoo ay ku mideysan yihiin Sergio Ramos iyo Raul Garcia, wuxuuna yiri:\n“Maalin maalmaha ka mid ah waxay na bareysaa inaan qabano wax ka badan sidii caadiga ahaa, ama ma noqon doonto mid nagu filan, waana sida ay noqotay”.


Gaas / Gaastiriko (Gastritis) - Stomach or Peptic Ulcer\nAuthor Topic: Gaas / Gaastiriko (Gastritis) - Stomach or Peptic Ulcer (Read 105272 times)\n« on: November 10, 2007, 04:09:06 AM »\n# Daawooyinka qaarkood sida asprin-ka, antibiotics-ka qaar kamid ah iyo kuwa kalaba\n# Aashitada caloosha oo badata, taasoo ay badiso gaajada muddada dheer ah ama xanuun aashitada caloosha ku badiyay.\n# Aalkolo cabbid\n# Cunnada kuwa dhanaan ama dufanka badan leh ama babaaska leh ama khamiirka leh\n# Sigaar cabidda iyo isticmaalka tubaakada\n# Calool xanuun (bog xanuun ama caloosha oo idil khaas ahaan qeybaha kore ee bidixda ama midigta ah)\n# Dibbiro iyo daaco (aaryo caloosha ku dhex wareegata oo marmar isku taagta oo qofka u dareemo in qodxo caloosha dhexdeeda looga mudayo, qofka markuu daacsado ama dhuuso wuu nafisayaa)\n# Lalabbo ama matagid (Cuntada oo markaa aragto lalabo ku qabato khaas ahaan haddii dufan badan leedahay)\n# Kuleel iyo Kor hur (Khaas ahaan calaacalaha iyo cagaha iyo caloosha)\n# Af qallayl ama carabka oo dhabro yeesho (Waa calaamad ay badanaa ka cawdaan dadka gaaska muddada hayay)\n# Hurdo xumo (Hurdada oo qofka ka qasan, qarow iyo naxitaan hurdada dhexdeeda khaas ahaan hadduu qof kaa kiciyo)\n# Wadna garaac (Qofka wuxuu u malaynayaa inuu wadna qabad hayo markuu gaaska aad ugu kacsan yahay, wadna garaac iyo wuxuu leeyahay cadaadis feeraha ah maadaama hawada caloosha isku xirtay ay feeraha cadaadin karto).\n# Laab jeex (qofka oo cuntada uu cuno ama biyo kulul ku soo gadoomaan, oo afka ka dareemo qaraar iyo dhanaan isla socdo)\n# Warwareer (in miisaanka uu kaa lumayo markaa istaagtid ama jiifka aad ka soo fadhiisato, tani macnaheeda maahan in dhiig\nXanuunka gaaska, qaar badan oo ka mid ah waxaa keena bakteeriyo loo yaqaano "Helicopacter Pylori", hadduu qofka jeermiskaan laga helo waa in daawada gaaska loogu daraa daawo antibiotic si loo dirlo bakteeriyada gaaska ku samayso caloosha.\n# Daawooyinkaaga sida lagu faray u qaado.\n# Cun oo keliya cabitaanno cad ama cuntooyin aan dhadhan lahayn sida kuwa la dubay ilaa aad ka bogsato, ka fogow cuntada suugada, waxyaabaha saliidda leh, canjeerada iyo wixii khamiir leh, dhandhanaanka, basbaaska, cambuulada iyo wixii gasacaysan\nWaa su'aal is weydiis mudan oo u baahan in baaritaan lagu sameeyo, laakiin takhaatiirta waxay qiyaasaan badanaa waxyaabaha halista ku ah ama keeni kara xanuunkaan in aan u badan nahay.\nIntii xanuunsan allaha ka caafiyo...\nRe: Gaas / Gaastiriko (Gastritis) - Stomach or Peptic Ulcer\n« Reply #1 on: March 31, 2015, 10:00:53 AM »\nwalal waad mahadsan tahay taktar\nintaa ka bacdi waan ku salaamayaa\nwalal xaaskayga oo nuujinaysa cunug ilaa lix bilood ah ayaa waxay ka cabataa hurdo la'aan, afqalayl iyo indhaha oo iyaguna qalalan oo aan illin lahayn\nhadaba walal arrintaasina gastric ma noqon kartaa?\n« Reply #2 on: April 02, 2015, 05:08:45 PM »\nCalaamadahaas kaliya gaas lama oran karo, waxyaabo kale ayay noqon karaa, maadaama ay naas nuujinayso, cunto ku filan iyo cabitaan ku filan ma qaadataa? daawooyin kale oo ay qaadato miyaa jira? hurdo la'aanta ma sidii ay u dhashay baa mise waa wax mar dhow ku billawday?wax xanuun kale ay isku ogtahay ma jiraan? claamadaha kale ee gaaska wax ay leedahay miyaa jiro?\n« Reply #3 on: June 08, 2015, 08:35:21 PM »\nAsc waan ku salaamay dr salaan kadib su'al baan qabaa ku saabsan gastric ku dhaca caloosha waxaan u tagay dhaqtar wuuna ii sheegay in aan qabo gaas mudo dheer buuna i hayay sidaan dareemayo .takhtar waxaan isku arkay bog xanuun oo sanadkiiba mar la iga qabanayo markaan biyo cabo ama aan soc socdo oo aan daacdo wuu iga fuqaa tankale waxaan isku arkay carabka iyo afka oo nabro cadcad kasoo baxo ama dil dilaaca iyo neefta oo soo urto, marka ay caadada igu dhacdane mafariinsan karo, takhtar mala dhihi karaa gaas calooleed waaye .haduusa yahayne maxaan isku daweyn karaa takhtar adigoo mahadsan.\n« Reply #4 on: June 10, 2015, 01:29:01 AM »\nWax baaritaan ah oo lagugu sameeyay ma jiraan sida in dhiigga ama saxarada laga baaray bakteeriyada gaaska keento?\n« Reply #5 on: June 18, 2015, 05:40:34 PM »\nmaya wax baaritaan ah leyguma sameeyn , dhagter hada miyaan iska soo baaraa dhiig iyo saxaro? shukran\n« Reply #6 on: June 20, 2015, 04:16:10 PM »\nDheerey, marqii qofka gaas lagu sheegayo iyo garashada nooca uu yahayba waa in qofka baaritaanno lagu sameeyaa.\nQof kasta oo laabjeexayo ama dibbirayo inuu gaas qabo ma ahan.\n« Reply #7 on: October 09, 2015, 07:19:44 PM »\nASC WR WB DHAMAAN WN SALAAMAYA UMADA SOMALIYEED EE MUSLIMKA AH\nDHAKTARKANA AAD AYN U SALAAMAYA ILLAHY HA KA ABAAL MARIYO INBADAN AYAAD NOO FAA'IDAYSAY\n« Reply #8 on: January 31, 2016, 08:52:51 PM »\nQofka qabo gaaska haduu sigaar cabistiisa badan tahay maxaa dhib ah uu kala kulmo karaa\n« Reply #9 on: April 06, 2016, 05:57:46 PM »\nwaxaan rabaa inaan ku weydiiyo ma lagu garan gaaska haddaan isku arko in cabitaanka liintaa uu i dhibayo amaba xanuun dhinaca igu keeno markaan cabo.\nSu'aal: Gastric Cancer or stomach cancer?\nViews: 289 June 09, 2020, 10:09:57 AM\nby Mohamed Abdirizak\nSu'aal: Sidee Ayaad Ku Ogaan Kartaa Inuu GAAS Ku Soo Hayo?\nViews: 10642 December 10, 2013, 02:11:38 PM\nSu'aal: Gaas ayaan qabaa, qabawne waan iskaga baqay?\nViews: 2321 October 10, 2017, 09:05:34 PM\nSu'aal: Gaaska bactera-yada sababta ama Gaas calooleed?\nStarted by HanadhaliyayBoard Qaybta Su'aalaha\nViews: 3500 June 05, 2016, 07:59:59 PM\nSu'aal: Gaas Ayaa I haya dawooyinkisana waan qaatay?\nStarted by QoorleexBoard Qaybta Su'aalaha\nViews: 2242 May 04, 2017, 11:30:25 AM


Cabdiraxmaan Cabdishakuur oo Caddaalad daro ku tilmaamay Dacwad ka joojinta Cabdirashiid Janan - Jowhar somali news leader\nHome NEWS Cabdiraxmaan Cabdishakuur oo Caddaalad daro ku tilmaamay Dacwad ka joojinta Cabdirashiid Janan\nCabdiraxmaan Cabdishakuur oo Caddaalad daro ku tilmaamay Dacwad ka joojinta Cabdirashiid Janan\nMusharax Madaxweyne Cabdiraxmaan Cabdishakuur ayaa ka hadlay qoraal xalay warbaahinta lagu shaaciyay inay Xeer Ilaalinta Guud ee Qaranka Soomaaliya ay xirtay gal dacwadeedkii loo heystay Wasiirkii hore ee Amniga Jubbaland C/rashiid Xasan Cabdinuur (C/rashiid Janan), isla markaana ay Maxkamada gobolka Banaadir aqbashay in gal dacwadeedka Janan la xiro.\nMusharax Madaxweyne Cabdiraxmaan Cabdishakuur Warsame ayaa bartiisa Facebook soo dhigey qoraal uu ku naqdinayo go’aanka xeer ilaalinta Qaranka ku xirtay dacwadii loo heystay Cabdirashiid Janan isagoo ku tilmaamay cadaalad darro .\nHalkan ka Akhriso qoraal uu arintan uga hadlay\nXeer ilaaliyaha guud ee Israa’iil ayaa dacwad ku soo oogay Raysalwasaaraha dalka Benyamin Netanyahu,. Maxkamadda Jerusalem ayaa billawday dhageysiga dacwaddiisa, halka shalay xeer Ilaaliyiha Soomaaliya dacwad uu isagu horay ugu soo oogay C/rashiid Janan u cafiyey, Maxkamadda Banaadirna ku raacday.\nImaam Ibnu Taymiyah ayaa laga wariyey in uu yiri;“Alle dowladdii caaddil ah ayuu u gargaaraa, haddii ay doonto gaalo ha noqotee, garabna ma siiyo dowladdii dulmiga ka shaqeysa haddii ay doonto Muslim ha ahaato”\nDulmiga, caddaalad darrida iyo ku tumashada xaqa muwaadinka waxey horseeda burbur ummadeed iyo qaran jab.\nFarriintaan hala gaarsiiyo kuwa culimmada sheegta ee maalin walba fatwada diiniga ah la garab taagan Farmaajo oo sidii uu doono sharciga dalka ugu tunta.\nPrevious articleShirkii DFS iyo Dowlad Goboleedyada oo u baaqday maqnaanshaha Qoorqoor\nNext articleIranians hope the latest round of nuclear talks will alleviate economic pain


Madaxweyne Farmaajo: Talada dalka waxaan u celinaynaa dhallinyarada | Xaysimo\nHome War Madaxweyne Farmaajo: Talada dalka waxaan u celinaynaa dhallinyarada\nMadaxweyne Farmaajo: Talada dalka waxaan u celinaynaa dhallinyarada\nMadaxweynaha Soomaaliya Maxamed C/llaahi Farmaajo ayaa kulan casho sharaf ah ku maamuusay dhallinyaro ka socotay dalladaha iyo ururrada heer Qaran iyo heer Dowlad Goboleed ee ka qeyb galey Shirweynaha Qaran ee Dhallinyarada Soomaaliyeed 2019-ka.\n“Waxaan haatan u soconnaa in aan shacabka Soomaaliyeed ee dhallinyarada u badan aan u soo celinno talada dalka, taladaas oo ka bilaabmata doorashada. Dhankooda dhallinyarada Soomaaliyeed waa in ay naftooda kula xisaabtamaan dadaalka ay dalkooda geliyaan iyo gacanta ay ka geystaan horumarka iyo dowladnimada.”


Markaasaa Ruuxii Ilaah wuxuu ku soo degay Casaryaah oo ahaa ina Codeed,\noo intuu u soo baxay inuu Aasaa ka hor tago ayuu ku yidhi, Aasaa, iyo dadkii Yahuudah iyo Benyaamiin oo dhammow, i maqla. Rabbigu wuu idinla jiraa intaad isaga la jirtaan, oo haddaad isaga doondoontaanna waad heli doontaan, laakiinse haddaad isaga ka tagtaan, isna wuu idinka tegi doonaa.\nHaddaba intii wakhti dheer ah dadka Israa'iil ma ay haysan Ilaaha runta ah, iyo wadaad iyaga wax bara, iyo sharci toona,\nlaakiinse markay cidhiidhi galeen ayay u soo jeesteen oo doondooneen Rabbiga ah Ilaaha reer binu Israa'iil, wayna heleen.\nOo waayahaas oo dhanna nabadu uma jirin kii dibadda u baxa iyo kii gudaha soo gala toona, laakiinse dadka dalalka deggan oo dhan waxaa kor saarnaa dhibaatooyin waaweyn.\nMarkaasuu soo wada shiriyey dadkii Yahuudah iyo dadkii Benyaamiin iyo kuwii iyaga la degganaa oo ka yimid reer Efrayim iyo reer Manaseh iyo reer Simecoonba, waayo, isagay ku soo darmeen iyagoo tiro badan, markay arkeen in Rabbiga Ilaahiisa ahu uu isaga la jiro.\nSidaas daraaddeed waxay ku soo urureen Yeruusaalem sannaddii shan iyo tobnaad oo boqortooyadii Aasaa bisheedii saddexaad.\nOo maalintaas waxay Rabbiga ugu allabaryeen toddoba boqol oo dibi iyo toddoba kun oo neef oo ido ah oo ka mid ah dhicii ay keeneen.\nOo waxay axdi ku galeen inay Rabbiga Ilaaha awowayaashooda ah ku doondoonaan qalbigooda oo dhan iyo naftooda oo dhan,\niyo in la dilo ku alla kii aan doondoonin Rabbiga ah Ilaaha reer binu Israa'iil, hadduu yar yahay iyo hadduu weyn yahay, ama hadduu nin yahay iyo hadday naag tahayba.\nOo waxay Rabbiga ugu dhaarteen cod weyn iyo qaylo iyo turumbooyin iyo buunan.\nOo dadkii Yahuudah oo dhammu way ku reyreeyeen dhaartii, maxaa yeelay, qalbigooda oo dhan ayay ku dhaarteen, oo waxay isaga ku doondooneen xiisahooda oo dhan, wayna heleen, oo Rabbiguna hareerahooda oo dhan wuu ka nasiyey.\nOo weliba Macakaah oo ahayd Boqor Aasaa hooyadiis boqoradnimadii wuu ka dejiyey, maxaa yeelay, waxay sanam karaahiya ah u samaysay geed Asheeraah, oo Aasaa sanamkeedii wuu jebiyey oo wuxuu ka dhigay boodh, wuxuuna ku gubay durdurka Qidroon agtiisa.\nLaakiinse meelihii sarsare dalka Israa'iil lagama baabbi'in, habase yeeshee Aasaa qalbigiisu wuu qummanaa cimrigiisii oo dhan.\nOo gurigii Ilaah wuxuu soo geliyey alaabtii aabbihiis quduuska ka dhigay iyo alaabtii uu isaga qudhiisu quduuska ka dhigay, waxayna ahayd lacag iyo dahab iyo weelal.\nOo dagaal dambena ma jirin ilaa sannaddii shan iyo soddonaad ee Aasaa boqornimadiisii.


Kooxda Manchester City oo la xiriirtay Rennes si ay uga hesho mid ka mid ah xiddigaheeda khadka dhexe – Gool FM\nHaaruun January 27, 2020\n(Manchester) 27 Jan 2020. Kooxda kubadda cagta Manchester City ayaa la soo warinayaa inay xiriir la sameysay naadiga Rennes si ay ugala xaajooto qaabkii ay ugala soo wareegi lahayd da’yarkeeda Eduardo Camavinga.\n17-sano jirkaan Angola ku dhashay ee khadka dhexe ka ciyaarta ayaa seegay labadii kulan ee ugu dambeeyey oo ay ciyaartay kooxdiisa reer France, waxaana uu qeyb libaax ka ciyaaray soo laabashadooda kaalinta saddexaad ee horyaalka Ligue 1.\nMan City ayaa caan ku ah soo qabashada da’yarta kartida leh ee ku kala sugan daafaha dunida, waxaana Jariiradda Daily Express ay sheegaysaa inay rajaynayaan inay Camavinga ku soo kordhiyaan safkooda.\nWararku waxa ay intaa ku darayaan in kooxda Tababare Pep Guardiola ay xiriir la sameysay naadiga uu hoggaamiyo Julien Stephan si ay ugala hadlaan suurto-galnimada uu ciyaaryahanka ugu soo dhaqaaqi karo, laakiin waxay tartan kala kulmi doonaan kooxaha kale ee reer Yurub sida Paris Saint-Germain, Bayern Munich iyo Real Madrid.\nCamavinga ayay qoyskiisu u soo guureen Faransiiska isagoo labo sano jir, wuxuuna u saftay kulankiisii ugu horreeyay ee xulka da’doodu ka yar tahay 21-jirrada reer France bishii November ee la soo dhaafay.


Sawirro: Swan oo war kasoo saaray shirkii ay la yeesheen shanta madax goboleed - Caasimada Online\nHome Warar Sawirro: Swan oo war kasoo saaray shirkii ay la yeesheen shanta madax...\nSawirro: Swan oo war kasoo saaray shirkii ay la yeesheen shanta madax goboleed\nMuqdisho (Caasimadda Online) – Wakiilka qaramada midoobay u qaabilsan arrimaha Soomaaliya Amb. James Swan ayaa ka hadlay shirarka ay wakiilada beesha caalamka la leeyihiin madaxda Soomaalida ee ku saabsan arrimaha doorashooyinka.\nJames Swan wuxuu sheegay iney ku faraxsan yahiin dadaallada socda ee loogu gogol xaarayo shir weyne la isugu yimaado oo lagu gaaro heshiis doorasho, iyadoo mar walba lagu jaangoyn doono heshiiskii 17-ka September ee lagu gaaray Muqdisho sanadkii hore.\nWakiilka wuxuu soo dhaweeyay dadaalka wadajirka ah ee dowladaha xubnaha ka ah Federaalka ugu jiraan si loo helo tanaasul sax ah islamarkaana horay loogu sii docon lahaa arrimaha doorashooyinka.\n“Waxaan soo dhoweyneynaa dadaalka wadajirka ah ee Dawladaha Xubnaha ka ah Federaalka si loo helo tanaasul, isla markaana kulanka Dowladda Faderaalka ah iyo kuwa heer gobol uu horay ugu sii socdo dhanka doorashooyin ku saleysan hannaankii doorasho ee 17-kii Sebteembar,” ayuu yiri James Swan.\nWakiilada beesha caalamka waxey todobaadyadii ugu dambeeyay wadeen dadaallo ay isku hor keenayaan madaxda dowlad goboleedyada iyo dowladda federaalka ah si loo gaaro heshiis doorasho oo loo dhan yahay.\nDadaalladan ayaa diiradda lagu saarayaa in marka hore la isku soo dhoweeyo shanta madaxweyne goboleed, ayada oo wada-hadalladan gees looga riixay dowladda gaar ahaan Farmaajo, oo la rumeysan yahay inuu caqabad ku yahay in dalka ay doorasho ka dhacdo.\nSi kastaba, waxaa mar kasta jirta cabsi laga qabo in madaxweyne goboleedyada taabiciyiinta ah ee HirShabelle, Galmudug iyo Koonfur Galbeed, kuwaas oo aan la isku haleyn, oo marka ay ku laabtaan Farmaajo mar kasta beddela mowqifkooda.


Ragga Oo Aad U Jecel Una Ooya Haweenka Leh Calaamadahaan (Gabaryahay Ma Leedahay?) - Aayaha\nHome/XIRIIRKA IYO GUURKA/Ragga Oo Aad U Jecel Una Ooya Haweenka Leh Calaamadahaan (Gabaryahay Ma Leedahay?)\nWaxaan maanta idiin soo gudbineynaa tayooyin ay ragga ka eegaan haweenka, nin kastana waa jecelyahay haweenka leh sifooyinkaan.\n1. Haweenka dhoola cadeeya waxay si fudud kusoo jiitaan dareenka ragga, balse ma ahan dareenkooda bis ee sidoo kale qalbiyadooda, uma eka oo kaliya kuwo soo jiidaso leh balse sidoo kale waa qunyar socod.\n2. Ragga way ku farxaan marka ay dareemaan in la qiimeeyay, haweeney xushmad badan oo qiimeysaa waxyaabaha yar yar ee loo sameeya waxay si fudud ugu guuleysaneysaa qalbiga nin kasta.\n3. Ragga intooda badan waxay sheegaan inay necebyihiin haweenka gardarada badan ee kibirka u saxxiibka ah, balse ninkasta ayaa jeclaada haweenka isku kalsoon, kalsoonida waxay kaa dhigtaa qof dhalaalaya.\n4. Haweenka kaftama ee qalbiyada wanaagsan, Haweeney qalbi wanaagsan waxaa jecel oo qiimeeya nin kasta, kaftanka iyo dhoolla cadeynta waa fariin ku socta ninka oo tusaale wanaagsan ka bixineysa qalbigeeda wanaagsan.\n5. Haweeneyda qunyar socodka ah, Haweeneyda qunyar socodka ah waa xusmad kaliya, naxariis badan oo kalgacayl leh waana kuwo ku habbon nin kasta .\n6. Haweenka caqliga leh ee aan kibirka badneyn, Ragga way jecelyihiin haweenka caqliga leh, inta aysan caqligaas sidii hub u isticmaaleyn ama aysan ragga ku gaadeen.\nNoqo qof caqli leh oo aanan kibir badneyn, markaas ninka si dabiici ah ayuu kuu jeclaan doonaa.\nSifooyinkaan haweenka leh waxaa hubaal ah inay ka guuleysanayaan nin kasta.\nHaweenka Oo Aad Uga Hela Ragga Leh 10-kaan Tilmaamood\nFarrimo Aad U Diri Kartid Gacaliyahaaga Si Aad Ugu Muujisid Inaad Jeceshahay


Dakhliga Badan ee DHH iyo qorshe xumada inna haysatta ee aynu xasuusanno maalinta roob da’o oo keliya. | Salaan Media\nDakhliga Badan ee DHH iyo qorshe xumada inna haysatta ee aynu xasuusanno maalinta roob da’o oo keliya.\nDakhliga DHH, oo ka yimaadda saddex meelood.\n1. Mashruuca JPLG (Un joint programme on Local governance) oo deeq bixiyayaashu inaga caawiyaan.\n2. Cashuuraha, kirooyinka bakhaaradda suuqyada, liisannada iyo mulkiyadaha IWM (Own Revenue).\n3. Lacagaha lagu kabo DHH, ee dawladda dhexe ku kabto ( Financial Suplement).\n1. JPLG Mashruucan UN-tu innaga caawiso waxay uugu talo galeen, in lagu dhiso, lagu dayactiro ama lagu qalabeeyo Kaabayaasha bulshada (Social Infrastructures), hadday tahay waddooyin,cusbitaallo, iskuullo, saldhigyo bilays, xarumo dawladeed IWM. Ka dib markii la ogaaday in bulshadu cid welba uga ogaal badantahay baahiyaheeda, waxay deeq bixiyayaashu isla garteen maadaamoo Dawladaha Hoose yihiin, haayadaha dawladda ee ugu dhaw bulshada, adeegyada tooska ahna siiyaa yihiin dawladaha hoose, inay iyagu maamulaan oo qorsheeyaan, fuliyaanna mashaariicda loo qorsheeyo.\nDHH waxay nasiib u heshaa saamiga ugu badan JPLG oo dawladaha hoose ee degmooyinka kale helin, wax muuqda oo la yidhaa waa lagu qabtayna bulshadu illaa hadda ma aragto.\n2. Cashuuraha, Mulkiyadaha, Kirooyinka bakhaarada dawladda ee bacdalayaasha suuqyada Waaheen iyo Gobanimo, juwanada maalinlaha ah IWM. Oo sannadkii soo xareeya dakhli dhan\n104 Billion SLSH oo u dhiganta 11.5 M$, iyana wey dhisi kari weyday waddooyin iyo biriij kale oo lagu beddelo kan la dhisey 1968, oo haddii sixmaddu ku badato danba isaga dumi doona.\n3. Kabka dawladda dhexe (Financial Suplement),oo hadba ku xidhan, xaaladda taagan iyo dhibaatada markaa la xallin rabo, waxa iyaduna taas dheer saamiyada dadweynuhu bixiyo, marka waddooyin la dhisayo oo ah 40% oo ganacsattada laga qaado iyo dadweynaha.\nWaxaasoo dhan ka dib suuto gal maaha,uumana qalanto Hargeysi in maalinta roob soo da’o oo keliya la xasuusto, uumana qalmo anigoo dakhligaa haysta in marka aan u tallaabayo daantaas xilliga roobabka aan biriij iga fog sixmad u galo ama sixmadaydu dumiso anigoo heli kari lahaa dad ii sameeya biriijyo labaad saddexaad, biyo mareenno iyo waddooyin cusub.\n“Codkaaga maantu waa aayahaaga berrito”.\nYassin Omar Yare 317\nXarun cusub oo aan weli Somaliland hore loogu arag oo laga furay caasimadda Hargaysa..\nDowladaha Ethiopia iyo Djibouti oo ka markhaati Kacay Horumarka iyo Guulaha ay Somaliland gaadhay\nWadada 150 -Ka ee Magaalada Hargeysa ayaa laga guray Gadiidkii dhex yaalay\nReer Awdal Xisbiyada Mucaaradku Wey U Hiliyeen”Gudoomiyaha Xisbiga Waddani Ee Gobolka Saxil “\nIngiriiska oo laga xusay Soomaali hormuud u ahaa soo afjarida midab takoorkii Koonfur Afrika.\nWasaarada Arimaha Gudaha Somaliland Oo Sheegtay In Tababar Loo Furi Doono Golayaasha Deegaanka Dalka\nMadaxweyne ku xigeenka oo Kormeeray Xarun Cusub oo loogu Talogalay Xaaladaha Degdega ah


Sheekh Maxamed Kaariye oo qormo cajiib ah ka qoray wixii kala qabsaday isaga iyo dowladda Mareykanka – WARSOOR\n8. Tan baa ugu daran ee bal iyadana eeg, taqriiban 2003 ayaa maalin ka dib markaan akhriyay khudbaddii jimcaha ayaa waxa I salaamay nin caraba oo isku sheegay Hishaam Abuu Zubayda, wuxuu ii raaciyay inuu yahay Abuu Zubayda walaalkii, markiiba waan iskaga dhaqaaqay, dareemayna inay wax qaldan yihiin, waayo abuu Zubayda waa ninkii koowaad ee ka mida Qaaciidada ee Maraykanku ku qabteen Baakistaan qaraxyadii 2001 ka bacdi, warkiisana aad iyo aad loogu sheegayay warbaahinta caalamka.\nMuddo ka bacdi ayuu Hishaam afka furtay markay dowladdu ka baxday ballamihii ay u qaaday oo ay ka mid ahady inay siiyaan kaadhka degenaanshaha, wuxuu tafaasiil mug leh ka bixiyay siday FBI ugu soo dirtay inuu aniga iyo masaajidka basaaso, laakiin uu u caddeeyay in waxay u sheegeen been iyo masabid tahay, intuu uu na basaasayayna arkay in maadjidku aanu ahayn xero lagu tababaro mujahidiin, lacagna looga ururin.\nMa anigaa been sheegay mise iyagaa been sheegay?\nW/Q: Sheekh Maxamed Kaariye


Football. "Superclasico" between Boca Juniors and River Plate has been postponed. sport – loozz


Ruushka oo soo bandhigay rag British ah oo uu ku qabtay Ukraine | Arrimaha Bulshada\nHome English News Ruushka oo soo bandhigay rag British ah oo uu ku qabtay Ukraine\nRuushka oo soo bandhigay rag British ah oo uu ku qabtay Ukraine\nBulsha:- Laba dagaal-gale oo Ingiriis ah oo la sheegay in ay ciidamada Ruushku ku qabteen dagaalka Ukraine ayaa kasoo muuqdey muuqaal-baahiyaha qaranka Ruushka iyagga oo codsi u diraya ra’iisal wasaare Boris Johnson in uu taageero u fidiyo.\nShaun Pinner oo 48 jir ah iyo Aiden Aslin oo 28 jir ayaa muuqaalkooda laba jeer la kala baahiyey iyaga oo dalbanaya in lagu bedesho siyaasiyiin Ruushka taaageersan oo lagu hayo Ukraine.\nWarbixin arrintaas ku saabsan waxa magaalada London kasoo direy wariyaha VOA-da qaaradda Yurub Cabdixaafid Cawil Ismaaciil.


AMISOM oo sheegatay iney Alshabaab badan ku leysay duqeyn diyaaradeed – Mareeg.com somalia, World News and Opinion.\nKismaayo – Mareeg.com: Ciidamada Kenya ee qeybta ka ah AMISOM ayaa sheegay iney duqeyn xagga cirka ah ka geysteen deegaano ka tirsan gobolka Jubada Hoose, ayna ku dileen rito ka tirsan Alshabaab.\nHowlgalka Midowga Afrika ee AMISOM ayaa shaaciyey in 80 ka tirsanayd dagaalyahannada Al-Shabaab ay ku dileen duqeyn dhanka cirka ah oo ay diyaaradaha dagaalka ee Kenya ay ka geysteen deegaannada Kudha iyo Caanoole ee gobolka Jubbada Hoose Axaddii shalay.\nQoraal ay AMISOM soo saartay ayey ku sheegtay in duqeymaha lala beegsaday saldhigyo ay maleeshiyadu ku laheyd deegaannadaas, warku wuxuu intaas ku daray in 30 kamid ah kooxda ay ku dhinteen deegaanka Caanoole, inka badan 50 kalana ay lagu dilay duqeyn ka dhacday Kudha.\nWakiilka gaarka ah ee Midowga Afrika u qaabilsan Soomaaliya danjire Mahamat Saleh Annadif ayaa sheegay in weerarradaas ay u dhaceen sidi loogu talo galay, isaga oo tilmaamay in shaqada ciidamada AMISOM ay tahay in ay soo afjaraan fikirka Alshabaab.\nWeerarka ay sheegatay AMISOM iney ku dishay tiro badan oo Alshabaab ah ayaa imaanaya iyadoo todobaadkii hore ALshabaab gobolka Xeebta Kenya ku dileen ilaa 63 Kenyan ah.\nAlshabaa weli kama jawaabin warka kazoo baxay AMISOM ee ah in duqeyn diyaaradeed lagu dilay tiro badan oo ka tirsan Alshabaab.


Wasiirka Maaliyadu Wasiir Fahansan Sharciga Iyo Shaqada Wasaarada Maaliyada | Salaan Media\nWasiirka Maaliyadu Wasiir Fahansan Sharciga Iyo Shaqada Wasaarada Maaliyada\ntan iyo intii ay Somaliland la soo noqotay madaxbaanaanideeda Wasaarada Maaliyada Waxa soo maray ilaa dhawr iyo toban Wasiir.\nHaddaba waxay isweydiintu tahay maxaa Wasiirka Maaliyada maanta joogaa kaga duwan yahay kuwii ka horeeyay?, waxaan maalmahanba arkayay iyadoo saxaafada qaarkeed ay qoreyeen maqaalo aanu gayin Wasiirka Maaliyadu haddaba waxaan la inkirayn inay qaran News ay Caadaysatay inay maqaalo been abuur ah ka qoraan Wasiirka Maaliyada Cabdicasiis Maxamed Samaale.\nHaddaba waxaanay xasuusnayn intii ay Somaliland jirtay inaan marnaba Barlamanka la horgayn isagoo aanu sanadku dhamaan Miisaaniyada Qaranka, marka laga reebo sanadkii ina dhaafay waxa kale oo xasuus mudan in markii ugu horeysay ay Miisaaniyada ka muuqato mashaariic horumarineed oo lagu daray waxa kale oo in la tilmaamo mudan inuu Wasiirka Maaliyadu yahay Wasiirkii u horeeyay ee Miisaaniyada dawladaha Hoose ku dara Miiisaaniyada Qaranka iyo ta inaga soo gaadha deeqbixiyayaasha (Allaa Deeq Baxsha) waana wasiirkii u horeeyay ee adaroska miisaaniyada ku dara ilaa iyo kun iyo shan boqol (1500) oo aqoonyahan ah lagu daro shaqaalaha dawlada.\nwaxa kale oo uu ku daray Miisaaniyadii sanadka markii ugu horeysay darajooyinka Ciidamada Qaranka.\nHaddaba Shabakada Qarannews waxay ilawsan tahay inuu Wasiir Samaale xilka hayay muddo laba sanadoo ku siman sidaa daraadeed marka ay leeyihiinh shaqaalaha Wasaarada Maaliyada waxa u badan beesha Wasiirka miyay ilowsan yihiin in dhamaan Wasiiradii ka horeeyay ee Maaliyada ay shaqaalahani joogeen Wasaarada.\nGuntii iyo gabagabadii Wasiirka Wasaarada Maaliyada Mudane Cabdicasiis Maxamed Samaale wax qabadkiisa kuma soo koobi karno maqaal iyo barnaamijtoona, ee kuwa muraayada Madaw xidhan ee waliba Warbaahinta u furtay inay Shacabka Somaliland kala fogeeyaan kana xadaan madaxda qaranka Sirta Qaranka si ay cadawga Somaliland ugu soo bandhigaan waxaan leeyahay kuwaas ka daada dalka khalkhalka iyo tashuushka cunsurinimo Allana ha idin garansiiyo hana idin tuso wanaaga iyo wax qabadka Madaxdiina.\nCabdiraxmaan Daahir Maxamuud


Jubbaland: Dagaal Beeleed Ay Ku Geeriyoodeen In Ka Badan 20 Qof – Goobjoog News\nJubbaland: Dagaal Beeleed Ay Ku Geeriyoodeen In Ka Badan 20 Qof\nin Gobalada, Jubaland, Wararka Dalka\nWararka laga helayo duleedka magaalada kismaayo ee xarunta gobalka Jubbada hoose ayaa sheegaya in saacadihii la soo dhaafay dagaal beeldeed halkaasi ka socday ay ku geeriyoodeen dad kor u dhaafaya 20 qof.\nDagaalkan ayaa ka soconaya deegaanka Sanguuni oo qiyaastii 60-km dhinaca xeebta kaga beegan magaalada Kismaayo waxa uuna u dhaxeeyaa laba maleeshiyo beeleed oo sida la sheegay isku haysta dhul daaqsin.\nWasiirka warfaainta maamulka Jubbaland Eng Cabdi Xuseen Axmed oo la hadlay VOA ayaa sheegay in dagaalka uu geystay khasaare kala duwan oo igu jira dhimasho iyo dhaawac, waxa uuna xusay in dhaawac fara badan la geeyay magaalada Kismaayo.\n“Dhimashado mayaro labaatameeyo labada dhinac ah waa ay gaaraysaa waa ay jiraan dhaawacyo la keenay magaalada kismaayo” ayuu yiri wasiirka warfaafinta Jubbaland.\nDagaal beeleedyada ka qarxa deegaanada iyo degmooyinka qaar ee dalka ayaa intooda badan waxa ay salka ku hayaan dhul daaqsin iyo aanooyin qabiil iyada oo aysan jirin wali wax xala oo loo helay dagaal beeleedyada ku soo noqnoqda dalka.\nAqoonyahan Idiris Oo DF Ku Eedeeyay In Ay Dayacday Wasiir Janan\nWasiir Janan Oo Gaaray Beladxaawo, Soo Dhoweyna Loogu Sameeyay\nGuddoomiye Cabdiqani Saciid Carab “Waxaan Qaadanaynaa Macallimiin Cusub”


SIR CULUS:- Xaggee Shabaab Ka Keentay Awoodda Dheeraadka Ah Ee Maalmahan Wax Ku Weerareyso? | SIR CULUS:- Xaggee Shabaab Ka Keentay Awoodda Dheeraadka Ah Ee Maalmahan Wax Ku Weerareyso? | Hal Sheegaha La Hubo\nSIR CULUS:- Xaggee Shabaab Ka Keentay Awoodda Dheeraadka Ah Ee Maalmahan Wax Ku Weerareyso?\nAl-shabaab ayaa maalmahan dambe waxay aad u xoojiyeen weerarada ka dhanka ah dowladda Soomaaliya iyo AMISOM, waxaana ay wadaan dardar xooggan.\nSu’aasha is weydiinta mudan ayaa ah halka ay hadda kala soo baxeen awooddaan dheeraadka ah ee ay wax ku weerarayaan.\nBaaritaan dheeraad ah oo aan sameennay ayaan ogaannay in arrintan Labo kaliya ay sabab u tahay, kuwaasi oo kala ah.\nHubka iyo Lacagta badan ee ay ka heleen Imaaraakada Carabta, welina laso siinayo.\nIn dowladda dhexe ay ka seexatay in Al-shabaab guryahooda iyo deegaannadooda ugu tagaan, tasi bedalkeedana iyagii aya wax soo radsanaya.\nDadka ku xeeldheer arrimaha ammaanka ayaa sheegaya in Haddii aanay DFS wax ka bedalin qorshaheeda ay ku wajahayso Al-shabaab in xaaladda ay degdeg isku bedali karto.


Maraykanka, 01 August 2017\nTalaado 1 August 2017\nMadaxii Isgaarsiinta Aqalka Cad oo La Eryey\nMadaxii Isgaarsiinta Aqalka Cad ee looga arrimiyo Mareykanka, Anthony Scaramucci ayaa laga eryey shaqada, muddo ka yar laba todobaad kadib marki loo dhiibay xilkaas.\nFilimada iyo Saamaynta ay ku Yeeshan Nolosha\nDaraasad ay sameeyeen ururka Journal of American Medical Association, ayaa si gaar ah u eegay saamaynta uu bulshada ku yeeshay, filim taxane ah oo ay sii daysay shirkadda Netflix ee dalkan Maraykanka.\nPutin oo Soo Ceyriyey Diblomaasiyiin Mareykan ah\nMadaxweynaha Ruushka Vladimir Putin, ayaa ku amray Mareykanka inay 755 ka dhimaan shaqaalahooda diblomaasiyeed, isaga oo uga jawaabaya cunaqabateenta Mareykanka uu saaray Ruushka, sababo la xiriira faro-gelintii ay ku sameeyeen doorashadii madaxweyne ee Mareykanka.\nMadaxweyne Trump oo Cambaareeyey China\nMadaxweyne Donald Trump ayaa mar kale cambaareeyey Dowlada Shiinaha, kadib marki ay ku guuldareystay in ay ka joojiso Kuuriyada Waqooyi tijaabada gantaalada riddada dheer iyo barnaamijkeeda hubka niyukleerka.\nMadaxii Shaqaalaha Aqalka Cad oo La Baddelay\nMadaxweynaha Mareykanka Donald Trump ayaa u magacaabay xoghayihiisa Amniga gudaha John Kelly inuu noqdo madaxa Shaqaalaha Aqalka Cad, kadib marki xilkaasi laga qaaday Reince Priebus.\nSenate-ka oo ku Guuldarreystay inuu Baabi'iyo Obamcare\nAqalka Senate-ka Mareykanka ayaa jimcaha maanta ah ku guul darreystay inuu sameeyo sharci qeyb ahaan baabi’inaya barnaamijka daryeelka caafimaadka ee Obamacare, oo jira muddo toddoba sano ah.\nGabdho Soomaali-Mareykan Ah oo Cafiyey Haweeneey Ku Weerartay Erayo Islaam Naceyb ah\nMaalintii Talaada ee la soo dhaafay ayaa magaalada Fargo ee Gobolka North Decotta ee dalkan Mareykanka haweeney Mareykan ah oo cadaan ah, oo 42 jir ah, lagu magacaabo, Amber Hensley, waxey hadallo Islam naceyb ah ku weerartay gabdho dhalinyaro Soomaali ah.\nMareykanka oo ka Hadlay Howlgal ka Dhacay Gaalkacyo\nTaliska ciidamada Mareykanka ee Afrika (AFRICOM) ayaa sheegay in howl-gal wada jir ah oo ay sameeyeen ciidamo Mareykan ah iyo kuwa Soomaali ah lagu soo qabtay nin lagu tuhmaayo in uu ka tirsanaa kooxda al-Shabaab, kaas oo ay AFRICOM ku sheegeen in uu ahaa fududeeye Shabaabka u qaabilsanaa dhinaca qaraxyada.\nRuushka oo Aargudasho ugu Hanjabay Mareykanka\nWasiir ku xigeenka arrimaha dibedda Ruushka ayaa sheegay in Moscow ay aargudan doonto, si ay uga jawaabto cunaqabateynta cusub ee Mareykanka uu saaray, sababo la xiriira faro-gelintii ay ku sameysay doorashadii madaxweyne ee Mareykanka.\nTaliyihii Booliska Minneapolis oo Is-Casishay\nTaliyaha ciidanka booliska magaalada Minneapolis Janee Harteau ayaa cadaadis la saaray dartiis is-casishay oo xilka ka dagtay, kadib markii nin Soomaali ah oo booliska ka tirsan la sheegay inuu dil u geystay haweenay caddaan ah oo Ausralia u dhalatay.


Howlgal qorsheysan oo xalay laga fuliyay degmo ka tirsan G/Banaadir - Damqo\nHowlgal qorsheysan oo xalay laga fuliyay degmo ka tirsan G/Banaadir\nCiidamada dowladda Soomaaliya ayaa xalay waxa ay howlgallo ka sameeyeen xaafado ka tirsan Degmada Wartanabada ee Gobolkaan Banaadir.\nCiidamada ayaa howlgalka intiisa badan waxa ay ka sameeyeen xaafado gaar ah ka tirsan Degmada Wartanabada,isla markaana ku baarayay guryo ku yaalla xaafadaha howlgalka laga sameeyay.\nCiidamada ayaa howlgalka waxa ay ku qabteen tiro dhalinyaro ah kuwaas oo ay weeydiinayen Su’aalo dhowr ah,waxaana la sheegay in qaar kamid ah dhalinyarada la siidaayay,kadib markii wax dambi ah lagu waayay.\nUjeedka howlgalka ayaa ahaa mid lagu xaqiijiyo amniga degmooyinka Gobolka Banaadir oo mararka qaarkood ay ka dhacaan dilal qorsheysan.\nPrevious Sawirro:-Maxaa looga hadlay Shirka Tubta Horumarinta Arrimaha ee Bulshada\nNext Akhriso:-Madaxweynaha Koonfur Galbeed oo Magacaabis sameeyay


Jawaar Maxmed Oo Farriin Culus U Diray Soomaalida Itoobiya – somalilandtoday.com\n(SLT-Addis Ababa)-Jawar Maxamed oo ka mid ah dadka u dhaqdhaqaaqa qoomiyadda Oramada Itoobiya islamarkana ka mid ahaa dadkii horkacayay dibadbaxyadii Itoobiya ayaa waxa uu ka hadlay siyaasadda gobolka Soomaalida Itoobiya.\n“Waxaan ku boorrinayaa walaaleheena Soomaaliyeed arrimaha gudihiina ah ha la soo aadina Oromada ,meelna arrimihiina ha geynina,midnimada Soomaalida waa xuquuq ay Soomaalidu leeyihiin ,inagu waxaan nahay walaahiin lakiin banaanka ayaan ka joognaa arrimaha Soomaalida quseeya,waan idin imaan karnaa oo idin dhexdhexaadin karnaa haddii aad na casuuntaan ,balse waanadeydu waxay tahay dhibaatadiina ha ku xalinina meel ka baxsan gobolka Soomaalida,”ayuu yidhi Jawaar.\n“Qiyaastii 60 % ilaa 70% Miisaaniyadda Deegaanka Soomaalida waxay aadi jirtay jeebka genaraalada EPRDF maanta dhaqaalahaas gudaha ayuu yaalaa qeybsada ee ha ku dagalamina”, ayuu yidhi Jawaar Maxamed.\n“Markii aan yaraa waxaan maqli jiray in gobolka Soomaalida uu yahay mid qaleel ah oo dhul saxaro ah ,markii aan hadda eeganaya waa mid ka mid ah dhulka ugu qanisan ,macaluusha iyo abaarta ka jirta gobolka Soomaalida waa mid ka timid musuqmaasuq iyo maamul xumo”, ayuu yidhi.\n“Midnimada Soomaalida waxaa lagu damaanad qaadi karaa oo kali ah danaha Soomaalida ee gudaha Itoobiya iyo meelaha ka baxsan,marka codsigeygu waxa uu yahay ka fedaraal ahaan iyo ka dimuqraadi ahaan waa idinku garab istaagaynaa doorasho u dhacda xaq iyo xor ,balse idin ma faragalinayno arrimaha gudaha soomaalida,arrimaha Soomalaida waa kuwa u yaala hogaanka somaalida, .”ayuu yidhi Jawaar.


WAR CUSUB: Madax ka socota Barcelona oo soo gaaray Ingiriiska iyo sheekada Philippe Coutinho oo soo dhawaatay – Gool FM\nWAR CUSUB: Madax ka socota Barcelona oo soo gaaray Ingiriiska iyo sheekada Philippe Coutinho oo soo dhawaatay\n(England) 25 Luulyo 2017. Barcelona ayaa diiday inay ka quusato soo xero galinta Philippe Coutinho, waxaana la warinayaa in madax ka socota kooxda reer Spain ay ka soo dageen London si ay dalab 89-milyan ah ula gaaraan Liverpool.\nJariiradda maalinlaha ah Sport ee dalka Spain ayaa sheeganeysa in saraakiil ay u soo duuleen Spain si wada hadalo horudhac ah ula yeeshaan kooxda reer England isla markaana wakiilka xiddiga reer Brazil ay laacibka u soo qaadaan Spain.\nLiverpool ayaa usbuucii la soo dhaafay iska soo diiday dalab 72 milyan ay u soo gudbiyeen Barca iyadoo uu tababare Klopp ka dhawaajiyay inuusan laacibku beec ka ahayn.\nSunsport ayaa usbuucii la soo dhaafay shaaca ka qaaday in kooxda reer Catalonia ay dib ugu soo laaban doonto dalabka Coutinho iyadoo dalab ka qurxoon kii hore miiska soo saareysa.\nSaxaafada Spain ayaa tibaaxeysa in imaanshiyaha Coutinho ee kooxda ay Neymar ka caawineyso inuu baaqi ku sii ahaado Barcelona kaa oo si wayn lala xiriirinayo inuu ku biiro PSG.\nWarsidaha Mundo Deportivo ayaa isna qaba fikir midkaa gabi ahaan ka duwan wuxuuna qoray in Philippe Coutinho uu noqonayo badelka Neymar haddii uu doorto inuu ku biiro camaaliqada dalka Faransiiska.\n“Ma dhihi karo joog Dybala inta QORI madaxa ka saaro.”. Gonzalo Higuain


Muuse Biixi oo maanta booqday Tuka-raq - BBC News Somali\nMuuse Biixi oo maanta booqday Tuka-raq\n24 Nofembar 2018\nMadaxweynaha jamhuuriyadda iskeed ugu dhawaaqday madaxbannaanida ee Somaliland, Muuse Biixi Cabdi ayaa maanta booqasho ku tagey magaalada Laascaanood isago oo markii dambe uga sii gudbay deegaanka Tuka-raq oo ay dhawaan ka dhaceen dagaal beeleedyo, sida uu BBC-da uu u xaqiijiyay Afahayeenka madaxtooyada Somaliland,Maxamuud Warsame Jaamac.\nAfahayeenka wuxuu sheegay in madaxweynaha uu ugu baaqay dadka ku nool deegaanka Tuka-raq iyo ciidammada halkaasi joogaba inay nabadda ka shaqeeyaan ayna iska foggeyaan tallaabo kasto uu dhiig ku daadan karo.\nMuuse Biixi ayaa sidoo kale ku baaqay in la xoojiyo isu socodka iyo wada noolaanshaha buulshooyinka wada dego halkaasi.\nMadaxweynaha Somaliland oo ka hadlayay Laascaanood ayaa dadweynaha ugu baaqay inay ka shaqeeyaan nabadda iyo xasiloonida gobolka.\nImage caption Dad badan ayaa ku dhintay dagaal ka dhacay deegaanka Dhumay\nDegaanka Tuka-raq waxaa horraan ka dhacay dagaal u dhexeeyay ciidammada Jamhuuriyadda Iskeed ugu dhawaaqday madaxbannaanida ee Somaliland iyo ciidammada Puntland.\nDeegaanka Dhumay oo aan sidaas uga foggeyn magalaada Laascaanood waxaa dhowr jeer ka dhacay dagaal beeleedyo ay ku dhinteen badan kuwaaso oo saameynku yeeshay nolosha dadka reer miyiga.waxaana socday dadaallo lagu xallinyay colaadda.


James Swan oo loo magacaabay wakiilka QM ee Soomaaliya | WARSOOR\nMuqdisho – (warsoor) – Xoghayaha guud ee Qaramada Midoobey Antonio Guterrs ayaa James Swan oo ah diplomaasi u dhashey dalka Mareykanka waxaa uu u magacaabay in uu noqdo Ergeyga gaarka ah ee xafiiska siyaasadada ee Qaramada Midoobe ee Soomaaliya(UNSOM).\nWadamada uu Ergey ahaan uga soo shaqeeyey waxaa kamid ah Jamhuuriyadd Dimoqraadiga ee Congo, 2013 ilaa 2016, 2011-2013 Soomaaliya,2008-2011 Dalka Jabuuti,sido kale waxaa uu ka soo shaqeyeey Cameroon, Nicaragua iyo Haiti.\nSidoo kale Antonio Guterrs aya intaasi ku daray in James Swan uu soo noqday ku-xigeenkii kaaliyaha xoghaya arrimaha dibada ee Mareykanak ee Afrika, 2006-2018,2005-2006 agaasimaha xafiiska sirdoonka iyo dabagalka ee Waaxda arrimaha dibadda ee Mareykanka.


dayniile » Xubnaha Aqalka sare ee Mareykanka oo laalay miisaaniyada xukuumadda\nMadaxweyne Trump ayaa joojiyo safar uu ku tagi lahaa gobolka Florida toddobaadkaan ilaa heshiis laga gaaro\nDowladda Mareykanka ayaa wajaheysa inay shaqeyn waayaan dhammaan laamaheeda federaalka kaddib markii ay senetarada waddankaasi ku guuldareysteen inay isku afgartaan miisaaniyada cusub.\nMa caddeyn halka uu codku u badan doono, maadaama muddada kama dambeysta ah ay ku ek tahay saqda dhexe ee xiliga waqtiga Mareykanka, iyada oo xubnaha xisbiyada Jamhuuriga iyo Dimoqaraadiga ay ku kala qeybsameen arrimo muhiim ah.\nInkasta oo daqiiqadii ugu damebysay ay dhaceen kulama ay yeelanayeen labada dhinac, haddana miisaaniyada lagu maalgalinayo howlaha xukuumadda ilaa 16-ka bisha Febraayo ayaanan helin codadkii loo baahnaa ee 60-ka ahaa.\nIrrin tan la mid ah oo lagu cuuryaamiyay howlaha xukuumadda ayaa dhacday sanadkii 2013-kii, waxa ayna taagneed 16 maalmood.\nXafiisyo badan oo dowladda ah ayaa haatan xirmi doono, haddii aanan la helin xal ka hor saqda dhexe xiliga Mareykanka, kolkaasi oo ku eg muddada miisaaniyada.\nHaddiii ay dhacdo in howlaha xukuumadda ay joogsadaan, waxaa sii socon doono adeegyadda muhiimka ah sida amniga qaranka iyo maamulka hawada.\nSaacado ka hor codeynta, ayaa madaxweyne Donald Trump waxaa ka muuqday rajo xumo, waxa uuna bartiisa tuwiiterka soo dhigay ” arrintan uma wanaagsana milatarigeena iyo amnigeena xili halis ay ka jirto xuduuda koonfureed”.\nTrump ayaa sidoo kale ku casuumay hoggaamiyaha senetarada xisbiga Dimoqaraadiga Chuck Schumer, Aqalka Cad daqiiqadihii ugu dambeeyay ee ay socdeen wadahadaladda miisaaniyada balse waxa ay ku guuldareysteen inay xal isla gaaraan.\nBalse saacad kaddib, Mr Schumer, ayaa u sheegay werriyayaasha in “xoogaa horumar ah” lagu tallaabsaday, balse wali waxaa jira ” arrimo dhowr ah oo uu khilaaf ka jiro”, waxaana ka mid ah kala duwanaanshaha fikradaha ee la xiriirta waxyaabaha ay doonayaan xubnaha Dimoqaraadiga si loo kordhiyo muddada wadahadaladda illaa shan maalmood oo kale


Shacabka Oo Isku Shaandhaynta Madaxweyne Siilaanyo Kaga Jawaabay ‘Dhadhaarada Oo La Kala Bedelaa Dheriga Ma Macaaneeyaan | Sagal News\nShacabka Oo Isku Shaandhaynta Madaxweyne Siilaanyo Kaga Jawaabay ‘Dhadhaarada Oo La Kala Bedelaa Dheriga Ma Macaaneeyaan\nMadaxweynaha Somaliland, wuxuu habeenimadii Isniintu soo galaysay isku shaandhayn ku sameeyay xubno ka tirsan xukuumadiisa.\nGo’aankan Madaxweyne Siilaanyo oo muddo la sugayay, waxa lagu eekaysiiyay badhasaabo iyo maareeyayaal, waxaana dabcan la garwaaqsan karaa in Madaxweynuhu talaabadan qaaday ka dib dhaliilo uu arkay oo kaga yimid bulshada, kuwaas oo sabab u noqday inuu sidan sameeyo si uu ugu yaraan isugu dayo inuu shacabka doortay qanciyo islamarkaana uu taageero ugu raadsado.\nMadaxweynuhu meelaha uu taabtay ee dadku eegayay waxa ka mid ah maareeyaha faraca dekedda Berbera oo uu xafiiskiisii ka bedelay, isagoo xilkiisii u magacaabay Maareeye kale oo joogay xafiis kale. Inkastoo walaaca iyo cabashada bulshadu ka muujisay dekedda Berbera aanu ahayn masuulkan ee uu salka ku hayo madaxda DP world ee uu heshiiska la galay, haddana talaabadan Madaxweyne Siilaanyo qaaday ayaa noqotay mid dad badan oo sugayay in Madaxweynuhu soo kordhiyo isbedel togan, ku keentay inay candhuuftooda dib u liqaan, maadaama aanu Madaxweynuhu soo kordhin isbedelkii ay dad badani mudada dheer sugayeen, isla markaana aanu taaban wasaarado iyo haayado in badan oo ka mid ah dadka siyaasadda Somaliland falanqeeyaa ay u arkayeen in ay isbeddel iyo xoojin ama horumarin siyaasi ah iyo mid maamulba u baahan yihiin.\nBulshadu, waxa ay madaxweynaha ka sugaysay inuu isbedelkiisa kaga jawaabo tabashooyinka ay qabaan ee dhinacyada siyaasadda gudaha, siyaasadda dibadda, sicir bararka dhaqaalaha dalka aafeeyey, khilaafka soo noq-noqda ee masuuliyiinta qaarkood, qaybsanaanta bulshada ee durugtay iyo arrimo kale oo bulshada ku habsaday lixdii sanadood ee uu talada hayay.\nTalaabadan Madaxweyne Siilaanyo kama ay jawaabin dareennadii bulshada, in aanay isku shaandhaynta iyo xil ka qaadistani ahayn mid macno badan samaynaysana waxaa laga dheehan karaa in inaanu jirin weji cusub oo saaxadda soo galay.\nWaxaana markaas la arkayaa in madaxweynuhu tabashadii bulshada ee uu isaga laftiisa markii uu arkay uu talaabadan qaaday uu kaga jawaabay isku bedelka masuuliyiinta xukuumadiisa. Marka ay sidaas tahayna waxa loo arkay in digreetadan u dambaysay ee madaxweyne Siilaanyo lagaga jawaabi karo, “Madaxweyne dhadhaarada oo la kala bedelaa dheriga ma macaaneeyaan.”\nWaxaanay Madaxweyne shacabkii ku doortay kaa sugayaan inaad ka jawaabto dhaliilaha ka muuqda xukuumadadaada oo aad samayso


Qalabka Isticmaalka Guryaha Isticmaal iyo Warshad | Soosaarayaasha Qalabka Isticmaalka Guriga Shiinaha\nwajiga iyo qoorta aaladda qaadista maqaarka\nMoodalkan wajiga iyo qoorta daryeelka maqaarka qaadista aaladda masaajadu waa iib kulul, waxay leedahay shaqo duugista iyo heerkulka joogtada ah, saddex qaab, oo wax ku ool u ah v wajiga, kor u qaadista qoorta.\nfaaruq madoow oo ku xir xira taleefanka\nMoodal-bixiyehan madoobaadka madoobaadka ah waa iib kulul, waa awood in la nadiifiyo daloolka, waana mid waxtar u leh nooc kasta oo maqaar ah, fudud oo la nadiifiyo, waxaan taageernaa adeegga oem.\nvacuum mesotherapy gun ee daryeelka maqaarka\nMoodalkan qoryaha mesotherapy ama qoriga meso waa miisaan fudud oo waxtar u leh daaweynta daryeelka maqaarka, sida maqaarka oo la caddeeyo, gabowga, qoyaanka maqaarka, ka saarida midabka, oo leh 5 pin ama 9pin kartoonada irbadda, waxaan sidoo kale taageernaa adeegga oem.\nMashiinka falanqeeyaha maqaarka UV lens\nQalabka falanqaynta maqaarka EH9100 waa nooc la qaadan karo, fudud oo lagu xiri karo kombuyuutarkaaga, waxaad ka heli kartaa falanqaynta ku saabsan xaaladda maqaarkaaga, waa door muhiim ah qurxinta quruxda, la imow lens-ka UV, si sax ah u falanqee khaaska ah situationAdiga ayaa macmiilkaaga siin kara qorshe daaweyn sax ah.\n1 irbad mesotherapy qoriga daryeelka maqaarka\nMoodelkan cirbadeynta qoryaha mesotherapy-ga ah si fiican ayaa loo iibiyaa, waa xanuun la'aan, uma baahna kareemo kabuubyo, si dhakhso leh waxtar ugu leh ka-saarista nabarka, dib-u-cusbooneysiinta maqaarka, ka-qaadista calaamadaha iwm.\nNew Ultrasonic Maqaarka xoqida wajiga nadiifinta Mashiinka Miiraha Madoow Madoobaadka Nadiifiyaha Nadiifiyaha EMS LED Anti Aging Anti\nMaqaarka lagu nadiifiyo maqaarka waxaa loo isticmaalaa in lagu soo saaro madax-madoobaadka, maqaarka nadiifka ah, yareynta duuduubka, maqaarka la caddeeyo, hordhaca nuxurka iwm.\nMashiinka Xiinka Maqaarka Mashiinka Dhirta Nadiifinta\nNadiifinta maqaarka Ultrasonic Nadiifinta qoto dheer ee xoqida wajiga xoqida Qalabka wajiga nadiifinta maqaarka maqaarka maqaarka maqaarka\nnadiifiye maqaarka Nadiifiyaha Nadiifiyaha Maqaarka Madoobaadka Nadiifiyaha Madoobaadka


Askar iyo saraakiil Ku dhaawacmay Shil gaari Oo ka dhacay Kenya.\nTuesday August 27, 2019 - 12:25:39 in Wararka by Liibaan Jeexoow\nUgu yaraan inta la xaqiijiyey laba ruux ayaa dhimatay lix kalena waa ay dhaawacmeen kadib markii ay isku dhaceen gaari ay la socdeen ciidamo Police-ka iyo Mooto waday dad rakaab ah oo marayay wadada u dhexeysa deegaanada Kiyaaniyaaga iyo Riwaambiti o\nUgu yaraan inta la xaqiijiyey laba ruux ayaa dhimatay lix kalena waa ay dhaawacmeen kadib markii ay isku dhaceen gaari ay la socdeen ciidamo Police-ka iyo Mooto waday dad rakaab ah oo marayay wadada u dhexeysa deegaanada Kiyaaniyaaga iyo Riwaambiti oo ka tirsan gobolka Kirinyaga ee dalka Kenya.\nLabada ruux ee dhimatay ayaa la sheegay in ay ahaayeen rakaab la socday mootada halka kuwa dhaawacmayna ay ahaayeen ciidamo ka tirsan Police-ka oo la socday gaariga shilka galay.\nShilka kadib dadka deegaanka oo caraysan ayaa sameeyey dibad bax ka dhan ah Police-ka iyagoo dab qabadsiiyey gaarigii ciidanka waxayna darawalkii ciidanka ku eedeeyeen inuu si ula kac ah u laayay saaxiibadooda maadama uu si taxadar la’aan ah u kaxeynayey gaarig.\nCiidamada Police-ka ee ku dhaawacmay shilkaas ayaa la sheegay in ay qabaan dhaawacyo halis ah islamarkaana qaarkood laga deyrinayo xaaladooda sida ay sheegeen saraakiisha Police-ka.


Rooble Oo Sheegay Inay Shir Isugu Imaan Doonaan M/Goboleedyada | Wardoon\nHome Somali News Rooble Oo Sheegay Inay Shir Isugu Imaan Doonaan M/Goboleedyada\nRooble Oo Sheegay Inay Shir Isugu Imaan Doonaan M/Goboleedyada\nRa’iisul wasaaraha xukuumadda federaalka ah ee Soomaaliya, Mudane Maxamed Xuseen Rooble oo maanta daah-furay shirka iskaashiga Soomaaliya & saaxiibada caalamka ayaa ka warbixiyey dadaalada ay wado xukuumadiisa ee ku aadan doorashada soo socota ee isugu jirta tan baarlamaanka iyo madaxweynaha.\nRooble ayaa marka hore shaaca ka qaaday in doorashada ay ku dhici doonto waqtigii loo asteeyey, si looga baaqsado inuu yimaado dib u dhac.\nSidoo kale wuxuu tilmaamay inuu bilaabi wada-tashiyo guud oo ku aadan doorashada, islamarkaana uu safaro kala duwan ku tegi doono magaalooyinka Garowe, Gaalkacyo iyo Dhuusamareeb, si xal waara looga gaar tabashada qaar ee maamul goboleedyada dalka.\nRa’iisul wasaaraha ayaa sidoo kale intaasi ku daray in todobaadka soo socda uu Muqdisho ka furmi doono shir u dhexeeyo madaxda dowladda federaalka ah ee Soomaaliya iyo kuwa dowlad goboleedyada, kaas oo looga arrinsanayo doorashada.\nDowladda Soomaaliya ayaa ku adkeysaneysa qabashada doorashada, iyada oo weli ay halkeedii tahay walaaca iyo tabashada ay muujinayaan, Jubbaland, Puntland, guddoomiyaha aqalka sare iyo musharraxiinta ka qeyb-galaya doorashada soo socota.\nSi kastaba lama oga sida ay wax noqon doonaan, iyada oo xukuumadda Soomaaliya ay qorsheyneyso in la bilaabo doorashada xildhibaanada golaha aqalka sare ee Soomaaliya.\nPrevious articleFarmaajo oo diiday qodobo ay hor-dhigeen bulshada rayidka\nNext articleWararkii ugu dambeeyey ee dagaalka gobolka Tigrayga\nGanacsade Bashiir Maxamed Gaboobe oo meedkiisa lahelay


Qeybtii 16-aad Sheekooyinka lagu soo halqabsado ee murti ahaanta loo isticmaalo\nNIN IYO AFADII\nBeri baa nin iyo afadii waxay kuwada noolaayeen meel ninka waa uu maseyr badnaa, naagtana waa ay socod iyo wareerk badneyd sidaas darted mar weliba wey isku qeylin jireen, wuxuuna ku oran jiray heblooy haddaad wreega dhaafi weydo dadkaada ayaan kugui dacweyn doonaa, iyaduna waxay ugu jawaabi jirtay markan ma inaad waalato ayaad dooneysaa waxaagu waa ka badbadise, qaraabada soo lagaama soo salaami karo? Hase yeeshee ninkii wuxuu go;aan hoose ku gaaray in uu naagta wareegeeda badan iyo weliba soo dqaahiddeda habeenkii uu dadka tuso maaddaama ay waanadiisii ay wax ku qaadan weysay.\nHabeen habeenada ka mid ah ayaa sidii caadadeedu aheyd soo daahday ninkiina sidii uu u sugayaayey ayuu markii ay afarsaac aheyd ayuu albaabkii ka xirtay, wuxuuna ku dhaartay inuusan caawe ka furi doonin guriga wax xooga kadib ayey timid hase yeeshee guriga markii hore waa uu soo laabnaan jiray, caawase waa uu xiran yahay, dareen baagalay, waxayna qyaasta in uu isbedel xagga ninkeeda ah uu jiro, markasi ayey si taxadir leh u garaacday, hadal qabowne waa ay u raacisay oo waxay ku tiri hebalow waa heble iga fur guriga, hasde yeeshee wuxuu ugu jawaabay beeshii aad xilgan ka timid aad guriga kaama furayo welibana waxaan tusayaa dadkiina beri subax sida aad habeenkii u wareegto si kasto haddii ay yeeshay wey ka sasabi weyday in uu guriga ka furo, markaas ayey u degtay xeelad, waxayna ku tiri ninkii maseyrka badnaa haddii aad guriga iga furi weydo waxaan isku ridayaa Ceelka gurigeena hortiisa ku yaala adigaana loo qabsanyaa, markaasi ayuu kunyiri Ceelkaad sheegtee baddana isku rid, waa yahay bey tiri waad arki doontaa sida dadkeyga kuu qabsadaan dhagax weyn intay soo qaaday ayey Ceelkii ku sii deysay, waxayn isku tiirisay albaabka laabkiisa, ninkii markii u maqlay shaqarta ayuu si deg deg ah intuu albaabka furay ayuu Ceelkii ku orday ayadiina intey dhaqso gurigii u gashay ayey albaakii soo xiratay, isagoo ogaada xeeladdA lagu sameyey ayaa ku bryootamay walaaley halmar iga fur mar dambe kaama xirayo guriga hase yeeshee si kaste hadduu yeelay waa ay ka diiday, habeenkkina banaanka ayuu ku baryey, dadkii oo dhanna waxay ui shegtay in ninkeeda uu wareeg badan yahay, dadkiina sidaas ayey u qaateen oo naagtii ceebtii ayey iska wareejisay.\nHINAASO ama Maseyr\nBeri baa waxaa is qabay nin oday ah iyo gabar yar, ninka odayga wuxuu lahaa dugaan maalintii oo dhan halkaas ayuu ku maqnaan jirey, hase yeeshee odaygu wuxuu ahaa mid aad u masayr badan oo markasta shaqadiisa wuxuu ku joogi jirey welwel ah in xaaskiisa cidi la hadasho. Naagtiisa oo ahayd gabar aad u wanaagsan waxay dhawr jeer isku dayday inay dejiso, hase yeeshee dhaqankiisu wuxuu noqday dabeecad lama doorin karo.\nHadaba waxaa dhacday maalin maalmaha ka mid ah ninkii oo dukaankii ku maqan xilliguna yahay goor galab gaabad ah gabadhii oo gurigeedii hor taagan inuu soo maray wiil ay deris wada ahaaayeen oo markaas safar goboleed ka yimid, intay wada istageen bay aad isku waraysteen hase yeeshee wiilkii ayaa gabadhii wuxuu ka codsaday inay biyo uu cabo siiso, waxayna horey u gelisay gurigii, halkii ayeyna bihii intuu cabayey sheekadeedii waawaayo iyo derisnimadoodii ka sheekaysteen, inta sheekadaa ay u socotay gabadhu way wal-walaysay waayo waxay ogeyd in ninkeedu maseyr badan yahay waqtigii uu imaan jirayna soo dhow yahay. Hase yeeshee dareenkaa wiilka umaanay muujinin, wax yar kadibna albaabkii ayuu soo garaacay, gabadhii talo ayaa ku caddaatay, wax walba oo tuhun ahna way ku rumoobi doonaan haddii maanta ninkan lagu arko, si ay yeesho ayey garan weyday kolba dhinac ayey u carartay waxayna ku tiri wiilkii "Alla waa ninkaygii oo masayr badan wuu ku dilayaa ama waad isdilaysaan, war xageen ku geeyaa", wiilkii oo talo farihiisii ka haaday ayaa yiri "anigu meelna ma aqaane meeshaad doonto I gee", Fuusto afka laga gooyey oo guriga kaadkiisa taalay oo marneyd ayey tiri "gal oo dhex fariiso" albaabkiina ninkii way ka furtay, ninka waxaa la socda xamaali jawaan daqiiq ah wada, wuxuuna markiiba naagtiisii ku yiri "intuu guriga dhinac walba indhaha ugu ganay "keen burka meel lagu shubo ninka jawaankiisa daruufka wuu rabaaye" naagtii intay kolba meel haabatay ayey waxba soo wayday, ninkii xamaaliga ahaana weli culeyskii wuu saarsan yahay" isagii baa wuxuu ku yiri "war fuustada aka ka go'an isga shub waa nadiife" iyadiibaase la soo booday "maya haku shubin labada cirguduud fuustooyinka wax laguma shubo oo cirfiid baa ku jiraa la yiriye" isagii baa la soo booday "naa cirfiid iyo shaydaan midna kuma jiree ku shub" Xamaaligii islamarkiiba afka ayuu u geliyey burkii isagoo weliba taagan xooggii uu ugu dhacay burkii ninkii fuustada ku jiray ugu caburmay, oo qaylo iyo qoob isku daray kana soo booday fuustadii, isla markaana jiiray ninkii xamaaliga ahaa iyo odaygii guriga lahaa labadaba. ninkii oo rumaystay waxay naagtu sheegaysay ayaa ku qayliyey "Jinni ….. Cirfiid ….. Jinni …. Cirfiid ….". waagaa wixii ka dambeeyey naagta warkeeda ninkii ma uusan diidin..\nQeytbtii 15-aad halkaan ka Aqriso